Cum poate fi modificată data rapelului. Explicaţiile lui Valeriu Gheorghiţă.
Cei care fac Covid-19 după prima doză își pot reprograma rapelul. Valeriu Gheorghiță spune că reprogramarea se poate face direct din platformă. Data rapelului poate fi schimbată chiar dacă a trecut ziua în care trebuia făcut.
Data rapelului se poate modifica din platformă. Valeriu Gheorghiță îți spune că măsura este dedicată celor care se infectează după prima doză.În acest caz, rapelul poate fi administrat doar după ce pacientul se vindecă."Fiecare persoană în momentul de față are disponibilitatea din platformă să editeze data celei de-a doua doze și să-și programe pe un pe un interval de 42 de zile, dacă vorbim de vaccinul de la Pfizer, pe un interval de 35 de zile pentru vaccinul de la Moderna sau 12 săptămâni pentru vaccinul de la Astrazeneca. O persoană are posibilitatea să intre pe contul din platformă și să-și modifice data chiar dacă a trecut de momentul în care trebuia să-și facă rapelul", a declarat Valeriu Gheorghiţă.Valeriu Gheorghiță spune că riscul de deces după vaccinare este de 100 de ori mai mic decât la persoanele nevaccinate. De asemenea, numărul celor care au dezvoltat forme grave după vaccin este foarte mic.